เกนหลง สนิทวงศ์ ณ อยุธยา

ท่านผู้หญิงเกนหลง สนิทวงศ์ ณ อยุธยา (สกุลเดิม หงสนันทน์; เกิด 13 สิงหาคม พ.ศ. 2465) เป็นนางสนองพระโอษฐ์และเป็นพระมาตุลานีของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง

 ประวัติ 
ท่านผู้หญิงเกนหลงเกิดเมื่อวันที่ 13 สิงหาคม พ.ศ. 2465 เป็นบุตรคนที่สี่จากทั้งหมดแปดคนของพระอาทรปฏิทัดติ์ (กฤช หงสนันทน์) กับผาด อาทรปฏิทัดติ์ (สกุลเดิม สิทธิสารีบุตร)พงศาวดารเมืองล้านช้าง และลำดับสกุลสิทธิสารีบุตร ราชตระกูลล้านช้าง เวียงจันทน์. พระนคร : สาสนศึกษา, 2484, หน้า 88 ท่านผู้หญิงเกนหลงเป็นลืบของเจ้าอนุวงศ์ เพราะมารดาเป็นทายาทสายตรงของเจ้าอนุวงศ์ เจ้าผู้ครองอาณาจักรล้านช้างเวียงจันทน์พงศาวดารเมืองล้านช้าง และลำดับสกุลสิทธิสารีบุตร ราชตระกูลล้านช้าง เวียงจันทน์. พระนคร : สาสนศึกษา, 2484, หน้า 76–77, 83

ท่านผู้หญิงเกนหลง สมรสกับพลโท นายแพทย์ หม่อมหลวงจินดา สนิทวงศ์ น้องชายของหม่อมหลวงบัว กิติยากร (พระราชชนนีในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง) ท่านผู้หญิงเกนหลงจึงมีศักดิ์เป็นพระมาตุลานี (น้าสะใภ้) ของสมเด็จพระบรมราชชนนีพันปีหลวง หม่อมหลวงจินดาและท่านผู้หญิงเกนหลง มีบุตร-ธิดา 3 คน ได้แก่
 พลอากาศเอก จารึก สนิทวงศ์ ณ อยุธยา เป็นอดีตรองสมุหราชองครักษ์ กรมราชองครักษ์ สมรสกับกานดา (สกุลเดิม ศรีรัชยานนท์)
 คุณหญิงบุษยา ไกรฤกษ์ (ราชสกุลเดิม สนิทวงศ์ ณ อยุธยา) เป็นนางสนองพระโอษฐ์ในสมเด็จพระบรมราชชนนีพันปีหลวง สมรสกับจิตรพัฒน์ ไกรฤกษ์ รองราชเลขาธิการ
 พันตรี ภาดร สนิทวงศ์ ณ อยุธยา สมรสกับพรพิมล (สกุลเดิม เอี่ยมบุญลือ)

ท่านผู้หญิงเกนหลงเป็นนางสนองพระโอษฐ์ และเป็นผู้ประพันธ์หนังสือที่สำคัญ ได้แก่ “ทำเป็นธรรม” (หนังสือพระราชประวัติการเสด็จขึ้นครองราชย์ของพระบาทสมเด็จพระมหาภูมิพลอดุลยเดชมหาราช บรมนาถบพิตร) และ "เป็น อยู่ คือ" (หนังสือพระราชประวัติของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง)

เครื่องราชอิสริยาภรณ์

แจ้งความสำนักนายกรัฐมนตรี เรื่อง พระราชทานเหรียญราชรุจิ

 ลำดับสาแหรก 

อ้างอิง

หมวดหมู่:ท่านผู้หญิง
หมวดหมู่:ราชสกุลสนิทวงศ์
หมวดหมู่:ณ อยุธยา
หมวดหมู่:ผู้ได้รับเครื่องราชอิสริยาภรณ์ ท.จ.ว. (ฝ่ายใน)
หมวดหมู่:ผู้ได้รับเหรียญรัตนาภรณ์ ภ.ป.ร.3
หมวดหมู่:ผู้ได้รับเหรียญรัตนาภรณ์ ว.ป.ร.2‎ (ร.10)‎
หมวดหมู่:ชาวไทยที่มีอายุเกิน 100 ปี
หมวดหมู่:ชาวไทยเชื้อสายลาว
หมวดหมู่:ผู้ได้รับเหรียญราชรุจิ ร.จ.ท.9